ທລຍ ເສີມສ້າງຄວາມເຂັ້ມແຂງໃຫ້ແກ່ພະນັກງານ ດ້ານການນໍາໃຊ້

ລະບົບຖານຂໍ້ມູນປັບປຸງໃໝ່ແບບລະບົບອອນລາຍ

**ໃນລະຫວ່າງວັນທີ 8-12 ມິຖຸນາ 2020, ກອງທຶນຫຼຸດຜ່ອນຄວາມທຸກຍາກ (ທລຍ), ກະຊວງກະສິກໍາ ແລະ ປ່າໄມ້ ໄດ້ຈັດການຝຶກອົບຮົມກ່ຽວກັບການນໍາໃຊ້ລະບົບຖານຂໍ້ມູນປັບປຸງໃໝ່ ຂຶ້ນທີ່ນະຄອນຫຼວງວຽງຈັນ ຈຸດປະສົງຂອງການຝຶກອົບຮົມໃນຄັ້ງນີ້ແມ່ນເພື່ອສ້າງຄວາມອາດສາມາດໃຫ້ແກ່ພະນັງານຕິດຕາມ-ປະເມີນຜົນຂັ້ນສູນກາງ ແລະ ແຂວງ ຜູ້ທີ່ມີຄວາມຮູ້ພື້ນຖານກ່ຽວກັບລະບົບ ເຕັກໂນໂລຊີ ຂໍ້ມູນຂ່າວສານ ທີ່ມາຈາກແຂວງຫຼວງພະບາງ ແລະ ແຂວງສະຫວັນນະເຂດ ເພື່ອເປັນຄູຝຶກໃຫ້ພະນັກງານ ທລຍ ຂັ້ນແຂວງ, ເມືອງ ແລະ ບ້ານ ຢູ່ 10 ແຂວງ, 35 ເມືອງເປົ້າໝາຍຂອງ ທລຍ ໃນໄລຍະຕໍ່ໄປ.**

**ໃນການຝຶກອົບຮົມໃນຄັ້ງນີ້ປະກອບມີຫຼາຍຫົວຂໍ້ກ່ຽວກັບການນໍາໃຊ້ ແລະ ປັບປຸງຖານຂໍມູນເຊັ່ນ:**

1. **ຂໍ້ມູນທີ່ນໍາໃຊ້ເຂົ້າໃນວຽກງານປະເມີນຜົນໄດ້ຮັບໂຄງການ**
2. **ພາລະໜ້າທີ່ ແລະ ຄວາມຮັບຜິດຊອບຂອງຜູ້ປ້ອນຂໍ້ມູນ**
3. **ກວດກາ ແລະ ຢັ້ງຢືນຄວາມຖືກຕ້ອງຂອງຂໍ້ມູນກ່ອນເອົາເຂົ້າສູ່ລະບົບອອນລາຍ**

**ຜ່ານການຝຶກອົບຮົມເປັນເວລາ 5 ວັນເຕັມ ເຫັນວ່າ ນັກສໍາມະນາກອນ ມີຄວາມຮູ້ພຽງພໍ ແລະ ພ້ອມທີ່ຈະໄປຝຶກອົບຮົມຕໍ່ໃຫ້ແກ່ພະນັກງານ ທລຍ ຢູ່ບັນດາແຂວງ, ເມືອງ ແລະ ບ້ານເປົ້າໝາຍ ໃນເດືອນກໍລະກົດ 2020.**

****